rejauldu/bengali-wikipedia huggingface dataset:
তৃতীয় বিশ্বের নারীবাদ ও জাতীয়তাবাদ শ্রীলঙ্কার লেখক কুমারী জয়াবর্ধনের দ্বারা ১৯৮৬ সালে প্রকাশিত একটি বই। কুমারীর বইটিকে নারীবাদী ক্লাসিক হিসাবে বর্ণনা করা হয় এবং তৃতীয় বিশ্বের নারীবাদের প্রথম পাঠ্যপুস্তক হিসাবে আজ পর্যন্ত লিঙ্গ ও নারী গবেষণায় ব্যাপকভাবে ব্যবহৃত হয়েছে।  বইটিতে পুর্বের এগারোটি দেশ জুড়ে নারীবাদী, সমাজতান্ত্রিক ও রাজনৈতিক আন্দোলনের প্রথম সারিতে থাকা নারীদের সম্পর্কে গবেষণায়গুলি অনুসরণ করা হয়েছে: দেশগুলি হল মিশর, ইরান, তুরস্ক, ভারত, শ্রীলঙ্কা, চীন, জাপান, কোরিয়া, ফিলিপাইন, ভিয়েতনাম ও ইন্দোনেশিয়া,; সাম্রাজ্যবাদী শাসকগণ পূর্বের অঞ্চলকে পরাধীন করতে আগ্রহী এবং এই শাসন ব্যবস্থার দাসত্ব পরিকল্পনায় পরোক্ষ শোষণের দ্বারা প্রত্যক্ষ আক্রমণ ও শত্রুতার ইতিহাস তুলে ধরে। এই গবেষণায়গুলি ক্রমবর্ধমান জাতীয়তাবাদের পটভূমির বিপরীতে স্থাপন করা হয়েছে - নিজেদের উপনিবেশবাদীদের থেকে মুক্ত করার জন্য পূর্ব বিশ্বের মুক্তি সংগ্রাম, যা নারীবাদী ও জাতীয়তাবাদী আন্দোলনের মধ্যে মুক্তির জন্য একটি সাধারণ সংগ্রাম তৈরি করেছিল।   পটভূমি ও প্রকাশনা  ১৯৮০ এর দশকে, কুমারী নেদারল্যান্ডসের ইন্টারন্যাশনাল ইনস্টিটিউট অফ সোশ্যাল স্টাডিজ (আইএসএস) -এ ভিজিটিং স্কলার হিসেবে মহিলাদের জন্য শিক্ষণ সামগ্রীর ব্যবস্থা করছিলেন। সেই সময়, তিনি আইএসএস থেকে তার সহকর্মী মারিয়া মিসের সাথে ইউরোপে নারীবাদ: লিবারেল ও সমাজতান্ত্রিক কৌশল নিয়ে কাজ করছিলেন।  কুমারী 'তৃতীয় বিশ্বের' নারীদের ঐতিহাসিক সংগ্রামের সমান্তরাল হিসাবের অভাব অনুভব করেছিলেন, তার মনে হয়েছিল - "আমাদের বিশ্বের অংশের মধ্যে একটি ফাঁক ছিল"।   তিনি অ্যামস্টারডামে আন্তর্জাতিক আর্কাইভ ফর দ্য উইমেন্স মুভমেন্ট -এ পাওয়া গবেষণাটি তৃতীয় বিশ্বের মহিলাদের ইতিহাস সংক্রান্ত একটি পাণ্ডুলিপিতে সংকলিত করেছেন, যা  তিনি  হেগ ও ব্রাসেলসের ট্রেনের যাত্রায় লিখেছিলেন। পাণ্ডুলিপিটি প্রথম ১৯৮২  প্রকাশিত হয়েছিল এবং যখন কুমারী মূলত ছবি যোগ করতে চেয়েছিলেন, সেই সময় এটি একটি ছোট বই হিসাবে মুদ্রিত হয়েছিল এবং পরবর্তীকালে, আইএসএস-এ তার ছাত্ররা ব্যবহার করেছিল। পরবর্তীতে, এটি জেড বুকস গ্রহণ করে, যারা এটিকে ১৯৮৬ সালের ১লা মে একটি পেপারব্যাক ফরম্যাটে সম্প্রসারিত ও প্রকাশ করে।    বিন্যাস  বইটি পেপারব্যাক, হার্ডকভার, ই-বুক এবং একটি কিন্ডল সংস্করণে প্রকাশিত হয়েছে।   উত্তরাধিকার  তৃতীয় বিশ্বে নারীবাদ ও জাতীয়তাবাদ বইটি যুক্তরাজ্যের নারীবাদী ফোর্টনাইট পুরস্কার অর্জন করে এবং মিস ম্যাগাজিন কর্তৃক শীর্ষ ২০ টি নারীবাদী ক্লাসিকের একটি হিসেবে নির্বাচিত হয়েছে।  তথ্যসূত্র  বিষয়শ্রেণী:নারীবাদ ও ইতিহাস বিষয়শ্রেণী:এশিয়ায় নারী অধিকার বিষয়শ্রেণী:মধ্যপ্রাচ্যে নারী অধিকার
রয়টার্স() লন্ডন ভিত্তিক আন্তর্জাতিক সংবাদ সংস্থা। এটি ১৮৫১ সালে প্রতিষ্ঠিত হয়। বর্তমানে এর সদর দপ্তর মার্কিন যুক্তরাষ্ট্রের নিউ ইর্য়ক শহরে অবস্থিত। এটি থমসন রয়টার্সের একটি বিভাগীয় প্রতিষ্ঠান। সারা বিশ্বে ২০০টি স্থানে এর দপ্তর রয়েছে। ২০০৮ সাল পর্যন্ত রয়টার্স সংবাদ সংস্থা স্বাধীন কোম্পানি রয়টারস গ্রুপ পিএলসির অংশ হিসেবে প্রতিষ্ঠিত হয় এবং পুঁজি বাজারের তথ্য প্রদান করে। ২০০৮ সালে থমসন করপোরেশন রয়টার্স গ্রুপকে কিনে নেওয়ার পর রয়টার্স সংবাদ সংস্থা থমসন রয়টার্সের অংশ হয় এবং মিডিয়া বিভাগ সৃষ্টি করে।   ১৬টি ভাষায় লেখার জন্য বিশ্বব্যাপী প্রায় ২০০টি স্থানে প্রায় ২,৫০০ সাংবাদিক এবং ৬০০ ফটো সাংবাদিক নিয়ে রয়টার্স বিশ্বের বৃহত্তম এবং সবচেয়ে বিশ্বস্ত সংবাদ সংস্থাগুলির মধ্যে একটি।  রয়টার্স ইংরেজি, ফরাসি, জার্মান, ইতালীয়, স্পেনীয়, পর্তুগিজ, রুশ, উর্দু, আরবি, জাপানি, কোরীয় ও চীনা ভাষায় সংবাদ পরিবেশন করে। 250px|right|thumb|রয়টার্স তথ্য কেন্দ্র, লন্ডন তথ্যসূত্র   বহিঃসংযোগ  রয়টার্সের ওয়েবসাইট  বিষয়শ্রেণী:আন্তর্জাতিক সংবাদ সংস্থা বিষয়শ্রেণী:আরবি ভাষার ওয়েবসাইট বিষয়শ্রেণী:উর্দু ভাষার ওয়েবসাইট বিষয়শ্রেণী:জাপানি ভাষার ওয়েবসাইট বিষয়শ্রেণী:ওয়েবি পুরস্কার বিজয়ী বিষয়শ্রেণী:বহুভাষিক সংবাদ পরিষেবা বিষয়শ্রেণী:২০০৮-এর অধিগ্রহণ ও একত্রীকরণ বিষয়শ্রেণী:ব্রিটিশ সংবাদ সংস্থা বিষয়শ্রেণী:ইংরেজি ভাষার ওয়েবসাইট বিষয়শ্রেণী:১৮৫১-এ ইংল্যান্ডে প্রতিষ্ঠিত বিষয়শ্রেণী:১৮৫১-এ প্রতিষ্ঠিত ব্রিটিশ কোম্পানি
২০১৬ গ্রীষ্মকালীন অলিম্পিকে ব্যাডমিন্টন প্রতিযোগিতা ১১ আগস্ট থেকে ২০ আগস্ট পর্যন্ত রিও দি জেনেরিওর রিওসেন্ট্রোর চতুর্থ প্যাভিলিয়নে অনুষ্ঠিত হবে। এতে পাঁচটি ইভেন্ট, পুরুষদের একক, মহিলাদের একক, পুরুষদের দ্বৈত, মহিলাদের দ্বৈত এবং মিশ্র দ্বৈত ইভেন্টে ১৭২ জন প্রতিযোগী প্রতিদ্বন্দ্বিতা করবে।   যোগ্যতা   ২০১৫ সালের ৪ মে থেকে ২০১৬ সালের ১ মে পর্যন্ত চলা বাছাইপর্ব এবং ৫ মে ২০১৬ সালে প্রকাশিত বিডব্লিউএফ বিশ্ব র্যাঙ্কিং তালিকা ব্যবহার করে অলিম্পিকের জন্য যোগ্যতা নির্ধারন করা হয়। পূর্ববর্তী গেমসসমুহে মত, প্রতিটি এনওসি পুরুষ ও মহিলাদের একক প্রতিটি বিভাগে দুজন করে খেলোয়াড় প্রেরণ করতে পারে, যদি উভয় খেলোয়াড় শীর্ষ ১৬ র্যাঙ্কিংধারী হয়, অন্যথায় শীর্ষ ৩৮ খেলোয়াড়ের রোস্টার থেকে এ কোঠা পূর্ণ করা হয়। একক প্রতিযোগিতার মত দ্বৈত প্রতিযোগিতাও একই রকম নিয়ম, একটি এনওসি প্রতিটি দ্বৈত বিভাগে দুই জোড়া খেলোয়াড় পাঠাতে পারে, যদি উভয় জোড়া খেলোয়াড় শীর্ষ ৮ র্যাঙ্কে থাকে, অন্যথায় শীর্ষ ১৬ র্যাঙ্কিং জোড়া থেকে এ স্থান পুরন করা হয়।  একের বেশি বিভাগে যোগ্যতা অর্জনকারী প্রতিটি খেলোয়াড়ের জন্য অতিরিক্ত কোঠা হিসাবে একক প্রতিযোগিতা মুক্ত করা হয়েছে। একটি মহাদেশ থেকে কোন খেলোয়াড় যোগ্যতা অর্জন করতে পারত, যদি নিজ মহাদেশের সেরা স্থানে থেকে কোঠায় স্থান পায়।   সময়সূচি    অংশগ্রহণ    অংশগ্রহণকারী দেশ    প্রতিযোগী    পদক সারসংক্ষেপ    পদক তালিকা  ১২০১৩২১০১২৩১০০১১০০১৫০৩০৩৬০১১২৭০১০১৮০০১১০০১১মোট  ৫  ৫  ৫  ১৫   পদক বিজয়ী   পুরুষদের একক পুরুষদের দ্বৈতFu HaifengZhang NanGoh V ShemTan Wee KiongChris LangridgeMarcus Ellis মহিলাদের একক মহিলাদের দ্বৈত  মিসাকি মাতসুতোমোআয়াকা টাকাহাশি খ্রীস্টিনা পেডেসেনকামিল্লা Rytter Juhl জাং ক্যুং-ইউনShin Seung-chan মিশ্র দ্বৈত  Tontowi AhmadLiliyana Natsir Chan Peng SoonGoh Liu Ying Zhang NanZhao Yunlei   ফলাফল    পুরুষদের একক    মহিলাদের একক    পুরুষদের দ্বৈত    মহিলাদের দ্বৈত    মিশ্র দ্বৈত    আরও দেখুন    তথ্যসূত্র   বহিঃসংযোগ  বিষয়শ্রেণী:২০১৬ গ্রীষ্মকালীন অলিম্পিকের প্রতিযোগিতা বিষয়শ্রেণী:গ্রীষ্মকালীন অলিম্পিকে ব্যাডমিন্টন বিষয়শ্রেণী:২০১৬ গ্রীষ্মকালীন অলিম্পিকে ব্যাডমিন্টন বিষয়শ্রেণী:২০১৬-এ ব্যাডমিন্টন বিষয়শ্রেণী:ব্রাজিলে ব্যাডমিন্টন প্রতিযোগিতা
অল ইন্ডিয়া ইনস্টিটিউট অব মেডিক্যাল সায়েন্সেস মনেঠি (এইমস মনেঠি) হল ভারতের হরিয়ানা রাজ্যের মনেঠির নিকটবর্তী মাজরা গ্রামস্থিত  একটি নির্মাণাধীন সরকারি হাসপাতাল ও চিকিৎসা বিদ্যালয়। এইমস মনেঠি ২০১৯ সালের ১লা ফেব্রুয়ারি ঘোষিত ও ২০১৯ সালের ২৮শে ফেব্রুয়ারি অনুমোদিত হয়েছিল, নির্মাণ ২০২৩ সালে শুরু হয়েছিল।  এটি দেশের ২২তম এইমস, এবং ১২৯৯ কোটি টাকা ব্যয়ে নির্মিত হবে।   তথ্যসূত্র   বিষয়শ্রেণী:হরিয়ানার হাসপাতাল বিষয়শ্রেণী:অখিল ভারতীয় আয়ুর্বিজ্ঞান সংস্থান
ননীগোপাল চক্রবর্তী () (১২ ডিসেম্বর, ১৯০৫ - ১১ আগস্ট  ১৯৯০) ছিলেন একজন বাঙালি শিশুসাহিত্যিক। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৮২,    জন্ম ও শিক্ষা জীবন ননীগোপাল চক্রবর্তীর জন্ম অধুনা বাংলাদেশের যশোহর জেলার আড়কান্দি গ্রামে তার মাতুলালয়ে। পৈতৃক নিবাস ছিল যশোহর জেলারই মামুদপুরে। পিতা বঙ্কুবিহারী চক্রবর্তী ও মাতা কাদম্বিনী দেবী। ১৯২৫ খ্রিস্টাব্দে তিনি যশোহরের নড়াইলের ভিক্টোরিয়া কলেজ থেকে আই.এ পাশ করে ১৯২৭ খ্রিস্টাব্দে কৃষ্ণনগরে চলে আসেন। সেখান থেকে ১৯৩১ খ্রিস্টাব্দে বি.এ পাশ করেন।  সাহিত্যকর্ম  ননীগোপাল চক্রবর্তী ছোটোদের জনপ্রিয় পত্রিকা 'শিশুসাথী', 'মৌচাক', 'রামধনু' পত্রিকায় নিয়মিত লিখতেন। তিনি গল্প, অ্যাডভেঞ্চার, ভ্রমণকাহিনী, বিজ্ঞান বিষয়ক রচনা-সহ অনুবাদেও পারদর্শী ছিলেন। ১৯৩৮ খ্রিস্টাব্দে তার লেখা শিশুপাঠ্য গ্রন্থ 'শিকারী শশী ও লাঠিয়াল রামরতন' প্রকাশিত হয়। তার উল্লেখযোগ্য গ্রন্থ গুলি হল-   পার্কিং বুড়ো  চরকাবুড়ি   আকাশগঙ্গা   হাবুল চন্দোর   আমার বন্ধু ভাস্কর   দুচোখ যে দিকে যায়   বাদলা দিনের গল্প   ফুড়ুৎ গুড়গুড়ি    দুর্গমপথের যাত্রী   বিজ্ঞান বিষয়ক ছোটোদের রচনাতেও তিনি কৃতিত্বের উজ্জ্বল স্বাক্ষর রেখেছেন। 'আমাদের কীটপতঙ্গ' গ্রন্থের জন্য রাষ্টীয় পুরস্কার লাভ করেছিলেন। শিশুসাহিত্য পরিষদ তাঁকে "ভুবনেশ্বরী পদক" দিয়ে সম্মানিত করে। তার লেখা "বাংলার কুটীর শিল্প" বইটির ভূমিকা লিখে দিয়েছিলেন আচার্য প্রফুল্লচন্দ্র রায়। এছাড়া হাস্যরসের বিখ্যাত সাপ্তাহিক পত্রিকা 'সচিত্র ভারত' -এ তার অনেক হাসির গল্প প্রকাশিত হয়েছে। কৃষ্ণনগর থেকে প্রকাশিত 'হোমশিখা' মাসিক সাহিত্য পত্রিকার তিনি ছিলেন প্রতিষ্ঠাতা-সম্পাদক।   কৃষ্ণনগর থেকে প্রকাশিত সাপ্তাহিক সংবাদ পত্রিকা 'নদীয়ার মানুষ'ও তিনি দীর্ঘদিন  সম্পাদনা করেন।  কৃষ্ণনগরের সাহিত্য-সংস্কৃতিমূলক প্রতিষ্ঠান 'কৃষ্ণনগর সাহিত্য সংগীতি' ও 'বাণী পরিষদের' সঙ্গে সক্রিয়ভাবে যুক্ত ছিলেন।  তিনি আকাশবাণী কলকাতা কেন্দ্রের ছোটদের জন্য  বিভিন্ন অনুষ্ঠানের  সাথে যুক্ত ছিলেন। তার কৃতি সন্তান  অধ্যাপক ড. পার্থসারথি চক্রবর্তীও বাংলা কিশোর সাহিত্যের অতি প্রিয় ও অপরিহার্য একটি নাম। পিতার ন্যায় তিনিও বিজ্ঞানের রহস্যকে ছোটদের কাছে গল্পে মনোগ্রাহী করে তুলেছেন।  জীবনাবসান শিশুসাহিত্যিক ননীগোপাল চক্রবর্তী ১৯৯০ খ্রিস্টাব্দের ১১ই আগস্ট প্রয়াত হন।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:যশোর জেলার ব্যক্তি বিষয়শ্রেণী:বাঙালি শিশুসাহিত্যিক বিষয়শ্রেণী:বাঙালি লেখক
ভাইস অ্যাডমিরাল মোহাম্মদ মঈনূল হক, এনবিপি, এনপিপি, এনএসডব্লিউসি, পিএসসি বাংলাদেশ নৌবাহিনীর একজন অবসরপ্রাপ্ত কর্মকর্তা। অবসর গ্রহণের আগে তার সর্বশেষ নিয়োগ ছিল সহকারি নৌবাহিনী প্রধান (ম্যাটেরিয়েল)। এর আগে তিনি ন্যাশনাল ডিফেন্স কলেজে সিনিয়র ডিরেক্টরিং স্টাফ [এসডিএস (নৌ)] হিসেবে কাজ করেছেন।[1][2] তিনি ২০১৭ সালের ফেব্রুয়ারিতে কমোডোর সুপারিনটেনডেন্ট ডকইয়ার্ডের কমান্ড গ্রহণ করেন। এর আগে তিনি ডকইয়ার্ড অ্যান্ড ইঞ্জিনিয়ারিং ওয়ার্কস (DEW), নারায়ণগঞ্জে জেনারেল ম্যানেজার (প্ল্যানিং অ্যান্ড ডিজাইন) ছিলেন।   প্রাথমিক এবং শিক্ষাজীবন  মোহাম্মদ মঈনূল হক ফৌজদারহাট ক্যাডেট কলেজ থেকে স্কুলের পড়াশোনা শেষ করেন এবং ১৯৮৪ সালের জানুয়ারি মাসে বাংলাদেশ নেভাল একাডেমিতে অফিসার ক্যাডেট হিসেবে যোগ দেন। একাডেমিতে আড়াই বছরের সামরিক প্রশিক্ষণের পর তিনি ০১ জুলাই ১৯৮৬ সালে কমিশন লাভ করেন। তিনি বাংলাদেশ থেকে ইঞ্জিনিয়ারিং স্নাতক ডিগ্রি অর্জন করেন। ইউনিভার্সিটি অফ ইঞ্জিনিয়ারিং অ্যান্ড টেকনোলজি (বুয়েট) নৌ স্থাপত্য ও মেরিন ইঞ্জিনিয়ারিংয়ে। পরবর্তীকালে, তিনি ন্যাশনাল ইউনিভার্সিটি (বাংলাদেশ), ডিএসসিএসসি (মিরপুর), পাকিস্তান নৌবাহিনী ইঞ্জিনিয়ারিং কলেজ পিএনএস জওহর, ন্যাশনাল ডিফেন্স ইউনিভার্সিটি (পাকিস্তান) এবং অন্যান্য বিভিন্ন বেসামরিক ও সামরিক প্রতিষ্ঠান থেকে স্নাতকোত্তর সহ দেশ-বিদেশে বিভিন্ন একাডেমিক ও নৌ পেশাগত প্রশিক্ষণে অংশ নেন। [৩]   পেশাগত জীবন  মোহাম্মদ মঈনূল হক বাংলাদেশ নৌবাহিনীর বিভিন্ন জাহাজে একজন প্রকৌশলী অফিসার হিসেবে এবং নৌবাহিনী সদর দপ্তরসহ বিভিন্ন ইউনিট, স্থাপনা, ডকইয়ার্ড এবং বিভিন্ন ফরমেশন সদর দপ্তরে স্টাফ, ইন্সট্রাকশন, এবং কমান্ডার হিসাবে দায়িত্ব পালন করেন। তিনি নৌ সদর দফতরের বেশ কয়েকটি অফিসের পরিচালক হিসেবে দুবার এবং সহকারি নৌবাহিনী প্রধান (ম্যাটেরিয়েল) হিসেবে দুবার দায়িত্ব পালন করেছেন। এছাড়াও তিনি ২০০৩ সালের শুরুর দিকে কুয়েতে সামরিক কন্টিনজেন্টের সদস্য হিসাবে জাতিসংঘের সাথে এবং ২০০৪-২০০৫ এর সময় লাইবেরিয়ায় সামরিক পর্যবেক্ষক হিসাবে কাজ করেছিলেন। তার সামরিক কর্মজীবনের পাশাপাশি তিনি স্বরাষ্ট্র মন্ত্রণালয়ের রেপিড অ্যাকশন ব্যাটালিয়নের সদর দপ্তরে পরিচালক হিসাবে কাজ করেছেন।   পুরস্কার  তিনি বাংলাদেশ সরকার কর্তৃক নৌবাহিনী পদক (এনবিপি; নৌবাহিনী পদক), নৌ পারদর্শিতা পদক (এনপিপি; নৌবাহিনী দক্ষতা পদক), এবং শুদ্ধাচার পদকে  ভূষিত হন।   তথ্যসূত্র    বহিঃসংযোগ    মোহাম্মদ মঈনুল হকের জীবনী- বাংলাদেশ নৌবাহিনীর অফিসিয়াল ওয়েব সাইট  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
দ্য মাস্ক অব জরো () ১৯৯৮ সালে মুক্তিপ্রাপ্ত মার্কিন চলচ্চিত্র। মার্টিন ক্যাম্পবেল পরিচালিত এই চলচ্চিত্রে অভিনয় করেন অ্যান্টিনিও বান্দারেস, অ্যান্থনি হপকিন্স, ক্যাথরিনজেটা-জোন্স ও স্টুয়ার্ট উইলসন।   তথ্যসূত্র    বহিঃসংযোগ             বিষয়শ্রেণী:১৯৯৮-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৯০-এর দশকের মারপিটধর্মী চলচ্চিত্র বিষয়শ্রেণী:১৯৯০-এর অভিযাত্রিক চলচ্চিত্র বিষয়শ্রেণী:অ্যাম্বলিন এন্টারটেইনমেন্টের চলচ্চিত্র বিষয়শ্রেণী:১৮২০-এ চলচ্চিত্র সেট বিষয়শ্রেণী:১৮৪০-এ চলচ্চিত্র সেট বিষয়শ্রেণী:সুপারহিরো চলচ্চিত্র বিষয়শ্রেণী:ট্রাইস্টার ছবি চলচ্চিত্র বিষয়শ্রেণী:জরো চলচ্চিত্র বিষয়শ্রেণী:১৯শ-শতকের চলচ্চিত্র সেট বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:অভিযাত্রিক চলচ্চিত্র বিষয়শ্রেণী:উত্তর আমেরিকাতে চলচ্চিত্র সেট বিষয়শ্রেণী:কারাগারের পটভূমিতে চলচ্চিত্র বিষয়শ্রেণী:মার্কিন ডাকাতি চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:মার্কিন দাসপ্রথা সম্পর্কে চলচ্চিত্র বিষয়শ্রেণী:মেক্সিকোতে ধারণকৃত চলচ্চিত্র বিষয়শ্রেণী:ট্রাইস্টার পিকচার্সের চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র
কনরাড বাউমগারটেন বা কনরাড ভন বাউমগারটেন ছিলেন সুইস স্বাধীনতা কিংবদন্তির এক নায়ক এবং ফ্রিডরিখ শিলারের নাটক উইলিয়াম টেল অনুযায়ী, তিনি ১ আগস্ট ১২৯১ সালে রুটলি শপথে উপস্থিত ছিলেন, যা প্রাচীন সুইস কনফেডারেশনের প্রতিষ্ঠা ঘোষণা করেছিল। সেখানে, বাউমগারটেন ছিলেন আন্ডারওয়ালডেনের প্রতিনিধি হিসেবে, আরেকজন তরুণ আর্নল্ড ভন মেল্কথালের সাথে। বাউমগারটেন ছিলেন একজন স্বাধীন ও ধনী ব্যক্তি, যিনি নিজের বাড়িতে, তার স্ত্রী ইত্তা বাউমগারটেনের বিরুদ্ধে স্থানীয় হ্যাবসবার্গ শেরিফ উলফেনশিয়েনের অনধিকার প্রবেশ এবং অনুচিত আচরণের প্রতিবাদে তাকে একটি কুড়াল দিয়ে হত্যা করেন। উইলিয়াম টেলের সাহায্যে, বাউমগারটেন শেরিফের যোদ্ধাদের থেকে পালিয়ে, লুজার্ন হ্রদের অপর পাশের ভার্নার স্টাউফাচারের কাছে চলে যেতে সক্ষম হন।William Tell Act 1, scene 1   তথ্যসূত্র
গোবিন্দশ্রী ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.২১।   ইতিহাস   ভৌগোলিক অবস্থান ও আয়তন:  মদন উপজেলা সদর হতে পূর্ব দিকে অবস্থিত। পশ্চিমে মদন ইউনিয়ন। উত্তরে খালিয়াজুরী উপজেলার মেন্দিপুর ইউনিয়ন ও দক্ষিণে মদন উপজেলার মাঘান ইউনিয়ন অবস্থিত। এ ইউনিয়নের মোট আয়তন ৬৮২৬ একর বা ২৭.৬৩ বর্গকিলোমিটার।   প্রশাসনিক এলাকা:  গোবিন্দশ্রী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —কদমশ্রী/মনিকা/পদমশ্রী/বারগরিয়া/বড্ডা/গোবিন্দশ্রী।   জনসংখ্যা  ২০১১ সালের আদমশুমারি অনুযায়ী গোবিন্দশ্রী ইউনিয়নের মোট জনসংখ্যা ছিল ১৮০১৯ জন, যারা ৩৬৯০ টি পরিবারে বসবাস করে,  যার মধ্যে পুরুষ হল ৮৯৬৪ জন এবং নারী হল ৯০৫৫ জন।   শিক্ষা ও সংস্কৃতি  গোবিন্দশ্রী ইউনিয়নের গড় সাক্ষরতা হার ২৫.২%। তার মধ্যে নারী শিক্ষার হার ২৩.১% এবং পুরুষ শিক্ষার হার ২৭.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ:  গোবিন্দশ্রী ইউনিয়নের অর্থনীতি মূলত কৃষি নির্ভর ও মৎস্য। যোগাযোগ ব্যবস্থা উন্নত না। শুকনো মৌসুমে পা আর বর্ষা মৌসুমে নৌকা।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  ময়মনসিংহ বিভাগ   তথ্যসূত্র   বহিঃসংযোগ  গোবিন্দশ্রী ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:মদন উপজেলার ইউনিয়ন
বিজনেস রেকর্ডার হ'ল পাকিস্তানের একটি আর্থিক দৈনিক পত্রিকা যা এম এ জুবেরি প্রতিষ্ঠা করেছিলেন। প্রকাশনাটি বিজনেস রেকর্ডার গ্রুপের মালিকানাধীন। Zuberi's firms and Arif Nizami, pay him tribute Pakistan Today (newspaper), Published 25 December 2010, Retrieved 3 April 2018Business Recorder listed as a Member Publication on All Pakistan Newspapers Society (APNS) website Retrieved 3 April 2018   ঐতিহাসিক পটভূমি  বিজনেস রেকর্ডারের প্রবীন সাংবাদিক এম এ জুবেরি (১৯২০ - ১২ ডিসেম্বর ২০১০) দ্বারা ২৭ এপ্রিল ১৯৬৫ সালে চালু হয়, যিনি এই সংবাদপত্রের প্রতিষ্ঠাতা। ১৯৪৫ সালে তিনি মুহম্মদ আলী জিন্নাহ কর্তৃক দিল্লির ডন পত্রিকায় প্রথমবারের মতো শিক্ষানবিশ সাংবাদিক হিসাবে নিযুক্ত হন। ১৯৪৭ সালে পাকিস্তান গঠনের আগে তিনি ডন পত্রিকার সিনিয়র সহকারী সম্পাদক পদে পদোন্নতি পেয়েছিলেন। তিনি ১৯৬৪ সাল পর্যন্ত পাকিস্তানেও এই পদে কাজ করে গেছেন। তারপরে তিনি ১৯৬৫ সালে বিজনেস রেকর্ডার প্রতিষ্ঠা করেন এবং এভাবে পাকিস্তানের আর্থিক সাংবাদিকতার অন্যতম পথিকৃৎ হয়ে ওঠেন। Profile of M. A. Zuberi on All Pakistan Newspapers Society (A.P.N.S.) website Retrieved 3 April 2018   আরো দেখুন   পাকিস্তানে সংবাদপত্রের তালিকা   পাকিস্তান স্টক এক্সচেঞ্জ   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:পাকিস্তানের সংবাদপত্র বিষয়শ্রেণী:পাকিস্তানের ইংরেজি ভাষার সংবাদপত্র বিষয়শ্রেণী:পাকিস্তানের দৈনিক সংবাদপত্র বিষয়শ্রেণী:১৯৬৫-এ পাকিস্তানে প্রতিষ্ঠিত বিষয়শ্রেণী:ব্যবসায়িক সংবাদপত্র বিষয়শ্রেণী:করাচির গণমাধ্যম বিষয়শ্রেণী:পাকিস্তানে ব্যবসা
রিচার্ড স্মিথ (সক্রিয় ১৪০২) একজন ইংরেজ রাজনীতিবিদ ছিলেন।  স্মিথ ১৪০২ সালে উইল্টশায়ারের ডেভাইসের সংসদ সদস্য ছিলেন। মনে করা হয় যে তিনি রবার্ট স্মিথের আত্মীয় ছিলেন, তিনি ডিভাইসের একজন এমপিও ছিলেন, কিন্তু এর বাইরে তার সম্পর্কে কিছুই জানা যায়নি।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত
পল অঁরি বাঁজামাঁ দে‌স্তুর্নেল দ্য কোঁস্‌তঁ (২২ নভেম্বর ১৮৫২ - ১৫ মে ১৯২৪) হলেন একজন ফরাসি জাতি কূটনীতিক এবং সংসদ সদস্য যিনি তার জীবনের বেশিরভাগ সময় আন্তর্জাতিক শান্তি ও সহযোগিতার জন্য উৎসর্গ করেছেন এবং ১৯০৯ সালে ওগ্যুস্ত মারি ফ্রঁসোয়া বের‌নার্টের সাথে শান্তিতে নোবেল পুরস্কার পেয়েছিলেন।   জীবনী  তিনি ১৮৯৯ সালের হেগ শান্তি সম্মেলনে ফরাসি প্রতিনিধি দলের সদস্য ছিলেন, যার ফলে হেগে স্থায়ী সালিশি আদালত প্রতিষ্ঠিত হয়। যখন সেই আদালতকে সরকারগুলি উপেক্ষা করবে বলে মনে হয়েছিল, তখন তিনি রাষ্ট্রপতি থিওডোর রুজভেল্টকে ১৯০২ সালের সেপ্টেম্বরে মার্কিন যুক্তরাষ্ট্র এবং মেক্সিকোর মধ্যে একটি ছোটখাটো বিরোধ আলোচনার জন্য জমা দিতে রাজি করেছিলেন। এই উদাহরণটি তখন অন্যান্য সরকারগুলি অনুসরণ করেছিলো।   আরও দেখুন   শান্তিতে নোবেল বিজয়ীদের তালিকা।   উত্স   Jolly, Jean, dir. Dictionnaire des parlementaires français: Notices biographiques sur les ministres, députés et sénateurs français de 1889 à 1940. 6 vols. Paris: Presses universitaires de France, 1960–70.  "Paul Henri d'Estournelles de Constant—Biography".   অধিক পঠন   Stéphane Tison (ed.), Paul d'Estournelles de Constant. Concilier les nations pour éviter la guerre (1878-1924), Rennes, Presses universitaires de Rennes, 2015.  Laurent Barcelo, Paul d'Estournelles de Constant : L'expression d'une idée européenne, Paris, L'Harmattan, 1995.   টীকা    বহিঃসংযোগ      বিষয়শ্রেণী:১৮৫২-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:ফরাসি নোবেল বিজয়ী বিষয়শ্রেণী:১৯শ শতাব্দীর ফরাসি কূটনীতিবিদ বিষয়শ্রেণী:সুইস বংশোদ্ভূত ফরাসি ব্যক্তি বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
গড়িয়াহাট রোড দক্ষিণ কলকাতার একটি গুরুত্বপূর্ণ রাস্তা। এটি বালিগঞ্জ ফাঁড়ি থেকে যাদবপুর থানা পর্যন্ত প্রসারিত। বালিগঞ্জ সার্কুলার রোড, গুরুসদয় দত্ত রোড, হাজরা রোড, রাসবিহারী অ্যাভিনিউ ও প্রিন্স আনোয়ার শাহ রোডের ক্রসিং এই রাস্তায় অবস্থিত।  বৃহত্তর গড়িয়াহাট রোডের বিস্তারটি অবশ্য পার্কসার্কাস মোড় থেকে শুরু হচ্ছে। এই অঞ্চলে রাস্তাটির নাম সৈয়দ আমির আলি অ্যাভিনিউ (আদি নাম ওল্ড বালিগঞ্জ রোড)। বিড়লা মন্দির, বিড়লা শিল্প ও প্রযুক্তি সংগ্রহশালা এই রাস্তায় অবস্থিত। বালিগঞ্জ ফাঁড়ি থেকে গড়িয়াহাট রোড নামে রাস্তাটি গোলপার্ক হয়ে ঢাকুরিয়া ব্রিজ পর্যন্ত গেছে। ব্রিজ পেরিয়ে রাস্তাটি গড়িয়াহাট রোড (দক্ষিণ) নামে অভিহিত হয়েছে। গোলপার্কের রামকৃষ্ণ মিশন ইনস্টিটিউট অফ কালচার এই রাস্তার ধারে অবস্থিত। এরপর যোধপুর পার্ককে ডাইনে ও ঢাকুরিয়া-সেলিমপুরকে বাঁয়ে রেখে যাদবপুর অবধি প্রসারিত হয়েছে। যাদবপুর থানা-প্রিন্স আনোয়ার শাহ রোড ক্রসিং থেকে এই রাস্তাটি রাজা সুবোধচন্দ্র মল্লিক রোড নামে গড়িয়া অবধি চলে গেছে। রাজা সুবোধচন্দ্র মল্লিক রোডের ধারেই যাদবপুর বিশ্ববিদ্যালয় অবস্থিত।    গড়িয়াহাট রোডের ধারে বালিগঞ্জের গড়িয়াহাট শাড়ি, ইলেকট্রনিক ও অন্যান্য দ্রব্যসামগ্রীর এক বিরাট পাইকারি বাজার। বালিগঞ্জ ফাঁড়ি-হাজরা রোড ক্রসিং থেকে শুরু হয়ে গড়িয়াহাট রোড এই বাজারটির উপর দিয়ে দক্ষিণে প্রসারিত হয়েছে। প্যান্টালুন্স, গড়িয়াহাট মার্কেট, বালিগঞ্জ এসি মার্কেট ও দক্ষিণাপণ শপিং সেন্টার এই রাস্তার উপর অবস্থিত কয়েকটি বিখ্যাত বাজার। এছাড়া বহু সরকারি ‘হ্যান্ডিক্র্যাফট অ্যান্ড টেক্সটাইল এম্পোরিয়াম’ ও গয়নার দোকান এই রাস্তায় অবস্থিত। গড়িয়াহাট এর মাছের বাজারটির জন্যও বিখ্যাত। এছাড়াও রয়েছে বেদুইন, ভজহরি মান্না, বাঞ্ছারাম, তেরো পার্বণ ইত্যাদি কয়েকটি অত্যাধুনিক অভিজাত রেস্তোরাঁ।  বিষয়শ্রেণী:কলকাতার রাস্তা বিষয়শ্রেণী:দক্ষিণ কলকাতার পাড়া বিষয়শ্রেণী:কলকাতার পাড়া বিষয়শ্রেণী:ভারতের কেনাকাটা জেলা ও রাস্তা
কাতার রাষ্ট্রের প্রধানমন্ত্রী () হলেন কাতারের দ্বিতীয় শক্তিশালী কর্মকর্তা, যিনি কাতার সরকারের প্রধান।  খলিফা বিন হামাদ আল থানি, ২৯ মে ১৯৭০ সালে পদ প্রতিষ্ঠার পর থেকে এই পদের প্রথম ধারক ছিলেন, যিনি ২২ ফেব্রুয়ারি ১৯৭২ সালের অভ্যুত্থান থেকে কাতারের আমিরের দায়িত্ব পালন করেন। তিনি ২৭ জুন ১৯৯৫ সালের অভ্যুত্থান পর্যন্ত প্রধানমন্ত্রী হিসেবে দায়িত্ব পালন করেন। ২৭ জুন ১৯৯৫ সালে তার ছেলে হামাদ বিন খলিফা আল থানি তাকে ক্ষমতাচ্যুত করেছিল।  ২৮ জানুয়ারি ২০২০-এ, আবদুল্লাহ বিন নাসের বিন খলিফা আল থানি পদত্যাগ করায় খালিদ বিন খলিফা বিন আব্দুল আজিজ আল থানি প্রধানমন্ত্রী হন।   প্রধানমন্ত্রীদের তালিকা (১৯৭০-বর্তমান)   নংপ্রতিকৃতিনামকার্যালয়ের মেয়াদকালদায়িত্ব গ্রহণ দায়িত্ব ত্যাগকার্যালয়ে সময়১খলিফা বিন হামাদ আল থানি২৯ মে ১৯৭০২৭ জুন ১৯৯৫২93x93পিক্সেলহামাদ বিন খলিফা আল থানি২৭ জুন ১৯৯৫২৯ অক্টোবর ১৯৯৬৩আব্দুল্লাহ বিন খলিফা আল থানি২৯ অক্টোবর ১৯৯৬৩ এপ্রিল ২০০৭৪120x120পিক্সেলহামাদ বিন জসিম বিন জাবের আল থানি৩ এপ্রিল ২০০৭২৬ জুন ২০১৩৫112x112পিক্সেলআবদুল্লাহ বিন নাসের বিন খলিফা আল থানি২৬ জুন ২০১৩২৮ জানুয়ারি ২০২০৬99x99পিক্সেলখালিদ বিন খলিফা বিন আবদুল আজিজ আল থানি২৮ জানুয়ারি ২০২০শায়িত্ব   আরও দেখুন   কাতারের রাজনীতি  কাতারের আমির   তথ্যসূত্র   বিষয়শ্রেণী:কাতারের রাজনৈতিক ইতিহাস বিষয়শ্রেণী:কাতার সরকার  কাতারের প্রধানমন্ত্রী  প্রধানমন্ত্রী বিষয়শ্রেণী:দেশ অনুযায়ী প্রধানমন্ত্রীদের তালিকা
মানকাচর মহাবিদ্যালয় আসামের মানকাচর শহর থেকে এক কি.মি. দূরে অবস্থিত এক শিক্ষাপ্রতিষ্ঠান। আসাম সরকারের প্রাক্তন মন্ত্রী প্রয়াত জেহিরুল ইসলামের সাথে মানকাচর অঞ্চলের কিছু উদ্যমী লোকের প্রচেষ্টায় এই মহাবিদ্যালয়টি প্রতিষ্ঠা হয়েছিল ১৯৭১ সালে। এর প্রতিষ্ঠাতা অধ্যক্ষ ছিলেন মিহির দেব। বর্তমানে গুয়াহাটি বিশ্ববিদ্যালয়ের অন্তর্গত এই মহাবিদ্যালয়টি জাতীয় মূল্যাঙ্কন এবং প্রত্যাপন পরিষদ (ইংরাজী: National Assessment and Accreditation Council) দ্বারা 'B+' শ্রেণীর মহাবিদ্যালয় হিসাবে চিহ্নিত হয় ২০১৬ সালে।  সংক্ষিপ্ত ইতিহাস  ভারতে স্বাধীনতা লাভের ২৪ বছর পরে ১৬জুলাই, ১৯৭১য়ে মানকাচর মহাবিদ্যালয় প্রতিষ্ঠাপিত হয়। দক্ষিণ শালমারা-মানকাচর জেলার এটিই একমাত্র প্রাদেশীক উচ্চশিক্ষার অনুষ্ঠান।  মাত্র ৭৯ জন শিক্ষার্থী নিয়েআরম্ভ হওয়া এই মহাবিদ্যালয় বর্তমানে এক বৃহৎ শিক্ষাপ্রতিষ্ঠান।  ১৯৯৯ সালে এই মহাবিদ্যালয়ে বিজ্ঞান শাখা মুক্ত হওয়ায় এর ইতিহাসে এক নতুন পৃষ্ঠা সংযোজিত হয়।   সুবিধাসমূহ  এই মহাবিদ্যালয়টির আয়তন ১৬.১০ একর (আনুমানিক)। এখানে কলা এবং বিজ্ঞান শাখায় শিক্ষাদানের জন্য অনেকগুলি ভবন আছে। স্নাতক পর্যায়ে এখানে ছয়টা বিভাগ পাঁচটা বিষয়ক প্রধান বিষয় হিসাবে শিক্ষাদান করে। সাথে এখানে গুয়াহাটি বিশ্ববিদ্যালয়ের  IDOL এবং  KKHOUর অধীনে অনেকগুলি বিষয়ে স্নাতকোত্তর শিক্ষা লাভেরও সুবিধা আছে। এই মহাবিদ্যালয়ে থাকা অন্য সুবিধাসমূহ হল- একটি স্থায়ী গ্রন্থাগার, একটি ছাত্রীনিবাস, জিম, comunity information center, কম্পিউটার প্রশিক্ষণ কেন্দ্র, স্মার্ট ক্লাসরুম, অত্যাধুনিক কনফারেন্স রুম , বাস্কেটবল ফিল্ড, মহাবিদ্যালয় ক্যান্টিন ইত্যাদি।   শিক্ষা  মহাবিদ্যালয়টিতে নিচে দেয়া বিভাগসমূহে শিক্ষা প্রদান করা হয়:   স্নাতক কলা (সম্মানসহ)  স্নাতক কলা (সাধারণ)  স্নাতক বিজ্ঞান (সম্মানসহ)  স্নাতক বিজ্ঞান (সাধারণ)  উচ্চতর মাধ্যমিক (কলা)   অন্যান্য পাঠক্রমসমূহের মধ্যে হল    এক বছরের কম্পিউটার ডিপ্লোমা  ছয় মাসের কম্পিউটার প্রমাণ-পত্র শিক্ষা  স্নাতকোত্তর (IDOL এবং  KKHOU র অন্তর্গত)    বিভাগ    কলা    অসমীয়া বিভাগ  ইংরাজী বিভাগ  শিক্ষা বিভাগ  অর্থনীতি বিভাগ  ইতিহাস বিভাগ  রাজনীতি বিজ্ঞান বিভাগ   বিজ্ঞান    জীব বিজ্ঞান বিভাগ  রসায়ন বিজ্ঞান বিভাগ  পদার্থ বিজ্ঞান বিভাগ  উদ্ভিদ বিজ্ঞান বিভাগ  গণিত বিভাগ   তথ্যসূত্র    বিষয়শ্রেণী:শিক্ষা বিষয়শ্রেণী:আসামের শিক্ষা বিষয়শ্রেণী:আসামের শিক্ষাপ্রতিষ্ঠান
প্রতিবিষ বা টক্সিন হচ্ছে এক প্রকার বিষাক্ত পদার্থ যা জীব বা জীবকোষের অভ্যন্তরে উৎপন্ন হয়। বিষক্রিয়াকারক (Toxicant) কৃত্রিমভাবে জীবকোষের বাইরেও প্রস্তুত করা যায়। এই কাজটি প্রথম করেন জৈব রসায়নবিদ লুডউইক ব্রেইজের (১৮৪৯-১৯১৯)https://books.google.com/books?id=oWhqhK1cE-gC&pg=PA6 । প্রতিবিষের ইংরেজি পরিভাষা হলো টক্সিন; শব্দটি গ্রিক শব্দ τοξικόν (তোক্সিকন) থেকে এসেছে।  thumb|336x336px| Amanita muscaria মাশরুম, একটি প্রতীকী বিষধর মাশরুম।  প্রতিবিষ ক্ষুদ্র অণু (small molecule), পেপটাইড অথবা প্রোটিন হতে পারে। এগুলি রোগ সৃষ্টি করতে এমনকি জৈব দেহকলা (Biological tissue) ধ্বংস করে দিতে সক্ষম। জৈব বৃহদাকৃতি অণু (macromolecule ম্যাক্রোমলিকিউল: অপেক্ষাকৃত বড় অণু) যেমন উৎসেচক (এনজাইম) অথবা কোষীয় গ্রাহক (cellular receptors) এর উপর নানান ধরনের বিক্রিয়া ঘটাতে সক্ষম। বিষাক্ততার  (toxicity) উপর নির্ভর করে প্রতিবিষ বিভিন্ন ধরনের হতে পারে, যেমন সচরাচর দেখা যায় এরকম ক্ষুদ্র প্রতিবিষ (যেমন মৌমাছির হুলের দংশন) যেমন আছে, তেমনি তাৎক্ষণিক মৃত্যু ঘটাতে সক্ষম (বটুলিনাম প্রতিবিষ botulinum toxin যা খাদ্যে বিষক্রিয়ার মাধ্যমে হয়) এই ধরনের প্রতিবিষও দেখা যায়।  আরও দেখুন  তথ্যসূত্র  বহিঃসংযোগ  T3DB: Toxin-target database  ATDB: Animal toxin database  Society of Toxicology  The Journal of Venomous Animals and Toxins including Tropical Diseases  ToxSeek: Meta-search engine in toxicology and environmental health  Website on Models & Ecotoxicology  বিষয়শ্রেণী:টক্সিন বিষয়শ্রেণী:বিষক্রিয়াকারক বিষয়শ্রেণী:জীববিজ্ঞান পরিভাষা বিষয়শ্রেণী:বিষক্রিয়াবিজ্ঞান